
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE
R J E Š E N J E


	Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga FINANCIJSKE AGENCIJE ZAGREB, Regionalni centar Osijek, L. Jagera 3, OIB 85821130368 za otvaranje stečajnog postupka nad dužnikom OSCORP j.d.o.o. za trgovinu i usluge, Višnjevac, Eugena Kvaternika 50, MBS 030168575, OIB: 22890166104, dana 11. svibnja 2018.


r i j e š i o   j e

1. OBUSTAVLJA SE stečajni postupak nad dužnikom OSCORP j.d.o.o. za trgovinu i usluge, Višnjevac, Eugena Kvaternika 50, MBS 030168575, OIB: 22890166104. 

2. Nalaže se registru Trgovačkog suda u Osijeku, u sudski registar upisati brisanje privremene stečajne upraviteljice Sabina Lalić, Osijek, Gundulićeva 5, OIB 09145874795.

Obrazloženje

Predlagatelj FINA je dana 16.04.2018. godine podnijela ovome sudu prijedlog za otvaranje stečajnog postupka nad dužnikom OSCORP j.d.o.o. za trgovinu i usluge, Višnjevac, Eugena Kvaternika 50, MBS 030168575, OIB: 22890166104, temeljem odredbe čl. 110. st. 1. Stečajnog zakona (NN 71/15 i 104/17, dalje: SZ).

U prijedlogu je navela da na dan 11.04.2018. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 358 dana, u ukupnom iznosu od 12.064,32 kn, u koji iznos je uračunata kamata i naknada FINE za provedbe ovrhe na novčanim sredstvima dužnika. Navodi da dužnik ima jednog zaposlenog radnika.

Sud je pokrenuo prethodni postupak, imenovao privremenu stečajnu upraviteljicu Sabinu Lalić iz Osijeka, odredio joj zadatak i rok za postupanje.

U određenom joj roku privremena stečajna upraviteljica dostavila je svoje izvješće na kraju kojeg navodi da je žiro-račun dužnika dana 8.05.2018. deblokiran o čemu dostavlja dokaz, te navodi da budući ne postoji više stečajni razlog nesposobnosti za plaćanje, a dužnik nije prezadužen, te predlaže obustavu postupka, ali postavlja zahtjev za određivanje nagrade i naknade troškova budući je postavljeni zadatak odradila u cijelosti, a dužnik je postao sposoban za plaćanje tijekom prethodnog postupka.

Sud je izvršio uvid u spis i dokumente u spisu i to Izvadak iz sudskog registra, Izvješće privremene stečajne upraviteljice zaprimljen na ovome sudu 10.05.2018., Potvrda Općinskog suda u Osijeku zk odjel od 27.04.2018., Uvjerenje stanice za tehnički pregled vozila, Centar za vozila Hrvatske d.d. CVH STP "AUTOREPARATURA" Osijek od 27.04.2018., Dopis HZMO od 25.04.2018., Potvrda FINE o blokadi računa i novčanih sredstava ovršenika od 25.04. i 8.05.2018., te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ-a.

U Osijeku 11. svibnja 2018.


Zapisničar:         							SUDAC:
Elizabeta Đeke					      mr. sc. Tihomir Kovačević

                                                                                   
POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


D N A:
1. Predlagatelju FINI na njihov poslovni broj
2. Privremenoj stečajnoj upraviteljici Sabini Lalić, Osijek
3. Dužniku
4. objaviti na mrežnoj stranici e-Oglasna ploča sudova 

